سماعت نا وخت آ چیف جسٹس گلزار احمد ریمارکس تس کہ سپریم کورٹ دا پاہک کہ کہ آئین نا آرٹیکل 226 سینیٹ گچین کاری تیا پورو بریک آخا؟  آرٹیکل 226 نا رد اٹ غٹ گچین کاریک اودیم سلاہ درشانی ٹی مریرہ یا آخا؟  اگہ آئین پاہک کہ اودیم ووٹنگ مریک تو ہیت چٹا۔
او پارے کہ سپریم کورٹ پارلیمان نا جاگہ ءِ ہلنگ کپک۔ پارلیمان نا واکداری تے تینا دوٹی ہلپنہ۔ ریاست نا ہر ادارہ ءِ کاریم تینا دنگ اٹ سلسا کروئی ءِ۔ ووٹنگ کن وڑ و ڈَول اس پک ارے اف؟ اخس سکریسی مروئی ءِ؟ دا فیصلہ ءِ پارلیمنٹ کیک۔
